62023CO0319_INF
Domstolens kendelse (Ottende Afdeling) af 13. december 2023 –[Avdzhilov] (
i
)
(Sag C-319/23)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning (EU) nr. 1215/2012 – artikel 7, nr. 1, litra b), andet led – såvel international som stedlig kompetence i sager om kontraktforhold – forordning (EF) nr. 261/2004 – krav om kompensation til luftfartspassagerer for aflysning af en flyafgang – artikel 5, stk. 1, litra c) – artikel 7, stk. 1, litra a) – national lovgivning, der fastsætter andre kompetente værneting til fordel for forbrugerne«
Retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning nr. 1215/2012 – specielle kompetenceregler – kompetence i sager om kontraktforhold – retsinstans, ved hvilken der er anlagt en sag, som er støttet på forordning nr. 261/2004 – rækkevidde – tildeling af såvel international kompetence som stedlig kompetence – national lovgivning, der fastsætter andre kompetente værneting til fordel for forbrugerne – ikke anvendelig
[Den Europæiske Unions charter om grundlæggende rettigheder, art. 47; Europa-Parlamentets og Rådets forordning nr. 261/2004 og nr. 1215/2012, 16. betragtning og art. 7, nr. 1), litra b), andet led]
(jf. præmis 25-30 og domskonkl.)
Konklusion
Artikel 7, nr. 1), andet led, i Europa-Parlamentets og Rådets forordning (EF) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område
skal fortolkes således, at
når denne bestemmelse finder anvendelse, skal en ret i en medlemsstat, der skal træffe afgørelse i en tvist, der tilsigter at opnå erstatning i henhold til Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91, vurdere såvel sin internationale som stedlige kompetence i forhold til denne bestemmelse, uanset at der eventuelt i den nationale lovgivning findes andre kompetente værneting til fordel for forbrugerne.
(
i
) – Den forelæggende sags navn er et vedtaget navn. Det svarer ikke til et navn på en part i sagen.